<classify> SERIKALI imetoa siku 14 kwa halmashauri 31 nchini zilizoshindwa kutunza mikataba ya kutoa fedha za kuhudumia masuala ya lishe, kujieleza na kutoa siku 21 kwa wakuu wa mikoa kutoa ripoti juu ya suala hilo.Aidha, hali ya lishe bado ni mbaya kwani tathmini ya mikoa 10 iliyofanyika inaonesha kuna watoto 1,000 walioathirika na kukosa lishe. Kutokana na hii, katika mwaka wa fedha 20192020, serikali imetenga Sh bilioni 50 za bajeti ya masuala ya lishe ikiwa ni ongezeko la asilimia 200.Kauli hiyo ilitolewa jana na Waziri wa Nchi, Ofisi ya Rais, Tawala za Mikoa na Serikali za Mitaa Tamisemi, Selemani Jafo wakati akifungua mkutano wa utekelezaji wa tathimini ya pili ya utekelezaji wa Mkataba wa Lishe nchini. Jafo alisema kuna baadhi ya halmashauri hali ya lishe ni mbaya kutokana na usimamizi kuwa si wa kuridhisha. Tusipofanya vizuri tusitarajie kupata matokeo makubwa.Halmashauri 21 zilishindwa kutunza mikataba, natoa siku 14 kwa halmashauri 31 ambazo zimeshindwa kutoa fedha za lishe, baada ya siku 21 wakuu wa mikoa wanipe ripoti, aliagiza Jafo, huku akisema jambo hilo ni miongoni mwa mambo yanayosababisha shughuli za lishe zisiende vizuri.Tunataka Taifa letu liwe la watu shindani, kuna baadhi ya maeneo wakuu wa idara wamekuwa hawahudhurii vikao vya kujadili masuala ya lishe kwa kisingizio cha mambo mengi na kutuma mwakilishi ndio maana hatuendi vizuri hapo kama kuna maamuzi hayatakuwa kama ilivyotakiwa, tabia hii ikome kwa wakuu wa idara ambao hawataki kusimamia vikao, alisema.Alisema hali ya lishe bado ni mbaya kwani tathmini ya mikoa 10 iliyofanyika inaonesha kuna watoto 1,000 walioathirika na kukosa lishe, na kuwa na tatizo la kichwa kikubwa na mgongo wazi, hali inayosababishwa na ukosefu wa madini ya folic acid kabla mama hajapata ujauzito. Pia alisema tatizo la udumavu bado lipo na kufanya watoto wakipelekwa hata darasani hawaelewi chochote.Alisema kama masuala ya lishe hayatachukuliwa kwa umakini, uchumi wa kati utafikiwa kwa kusuasua. Alisema katika taarifa ya awali kutoka kwa wataalamu kwenye usimamizi katika miradi ya lishe, baadhi ya mikoa ilifanya vizuri, lakini sasa inarudi nyuma.Kwa upande wake, Katibu Mkuu Tamisemi, Joseph Nyamhanga alisema katika mwaka wa fedha 20192020, serikali imetenga Sh bilioni 50 za bajeti ya masuala ya lishe ikiwa ni ongezeko la asilimia 200. Nyamhanga alisema sasa wameanzisha utaratibu wa wadau kujisajili na hiyo imesaidia kutambua kitu gani wadau wanafanya. Mkurugenzi wa Afya Tamisemi, Dk Ntuli Kapologwe alisema suala la kutenga fedha ni moja na utekelezaji ni suala lingine.  <topic>: KITAIFA 